CELEX: 32007R0917
Language: lv
Date: 2007-07-31 00:00:00
Title: Komisijas Regula (EK) Nr. 917/2007 ( 2007. gada 31. jūlijs ), ar ko 2007./2008. tirdzniecības gadam nosaka minimālo cenu, kas maksājama ražotājiem par žāvētām vīģēm, kā arī apjomu ražošanas atbalstam par žāvētām vīģēm

1.8.2007   
            
            
               LV
            
            
               Eiropas Savienības Oficiālais Vēstnesis
            
            
               L 200/40
            
         
      KOMISIJAS REGULA (EK) Nr. 917/2007
   (2007. gada 31. jūlijs),
   ar ko 2007./2008. tirdzniecības gadam nosaka minimālo cenu, kas maksājama ražotājiem par žāvētām vīģēm, kā arī apjomu ražošanas atbalstam par žāvētām vīģēm
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1996. gada 28. oktobra Regulu (EK) Nr. 2201/96 par augļu un dārzeņu pārstrādes produktu tirgus kopīgo organizāciju (1), un jo īpaši tās 6.b panta 3. punktu un 6.c panta 7. punktu,
   tā kā:
   
               (1)
            
            
               3. panta 1. punkta c) apakšpunktā Komisijas 2003. gada 29. augusta Regulā (EK) Nr. 1535/2003, ar ko paredz sīki izstrādātus noteikumus par to, kā piemērot Padomes Regulu (EK) Nr. 2201/96 attiecībā uz atbalsta programmu augļu un dārzeņu pārstrādes produktiem (2), noteikti tirdzniecības gadu datumi attiecībā uz žāvētām vīģēm.
            
         
               (2)
            
            
               1. pantā Komisijas 1999. gada 19. jūlija Regulā (EK) Nr. 1573/1999, ar ko nosaka sīki izstrādātus noteikumus Padomes Regulas (EK) Nr. 2201/96 piemērošanai attiecībā uz žāvētu vīģu īpašībām, kas saskaņā ar ražošanas atbalsta sistēmu pretendē uz atbalstu (3), ir noteikti kritēriji, kādiem ir jāatbilst produktiem, lai uz tiem attiektos minimālā cena un atbalsta maksājums.
            
         
               (3)
            
            
               Tādēļ ir jānosaka minimālā cena žāvētām vīģēm un ražošanas atbalsts par žāvētām vīģēm 2007./2008. tirdzniecības gadam atbilstīgi kritērijiem, kas noteikti Regulas (EK) Nr. 2201/96 6.b un 6.c pantā.
            
         
               (4)
            
            
               Šajā regulā paredzētie pasākumi ir saskaņā ar Augļu un dārzeņu pārstrādes produktu pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   2007./2008. tirdzniecības gadam Regulas (EK) Nr. 2201/96 6.a panta 2. punktā minētā minimālā cena ir 1 018,38 euro par neto tonnu nepārstrādātu žāvētu vīģu, izvedot no ražotāja teritorijas.
   2007./2008. tirdzniecības gadam saskaņā ar Regulas (EK) Nr. 2201/96 6.a panta 1. punktu ražošanas atbalsta apjoms ir 258,57 euro par neto tonnu žāvētu vīģu.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 31. jūlijā
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 297, 21.11.1996., 29. lpp. Regulā jaunākie grozījumi izdarīti ar Aktu par Bulgārijas Republikas un Rumānijas pievienošanās nosacījumiem un pielāgojumiem Līgumos, kas ir Eiropas Savienības pamatā (OV L 157, 21.6.2005., 203. lpp.).
   
      (2)  OV L 218, 30.8.2003., 14. lpp. Regulā jaunākie grozījumi ir izdarīti ar Regulu (EK) Nr. 1663/2005 (OV L 267, 12.10.2005., 22. lpp.).
   
      (3)  OV L 187, 20.7.1999., 27. lpp.